google/wiki40b huggingface dataset:
बलरामपुर

विवरण

बलरामपुर की सीमा पड़ोसी देश नेपाल से सटा है। बलरामपुर एक नगरपालिका बोर्ड है। यह राप्ती नदी के तट पर स्थित है। बलरामपुर जिले का निर्माण जी.डी.एन.ओ. 1428 / 1-5 / 97/172/85-आर -5 लखनऊ दिनांक 25 मई, 1997 को जिला गोंडा के विभाजन द्वारा। सिद्धार्थ नगर, श्रावस्ती, गोंडा जिला, क्रमशः पूर्व-पश्चिम और दक्षिण में स्थित हैं और नेपाल इस से उत्तर में स्थित हैं। सबसे लोकप्रिय हिन्दू पूजा स्थल में से एक है जो जिला मुख्यालय से लगभग 27 किलोमीटर दूर तुलसीपुर में स्थित है। इसे देवी पाटन के नाम से जाना जाता है। मंदिर को हिंदू पौराणिक कथाओं के अनुसार देवी दुर्गा के 51 शक्तिपीठों में शामिल होने का गौरव प्राप्त है। बलरामपुर शहर श्रावस्ती के आसपास के क्षेत्र में है। भगवान गौतम बुद्ध को माना जाता है कि वे अपनी अलौकिक शक्तियों का प्रदर्शन करते हैं। अंगुलिमाल का आध्यात्मिक रूपांतरण, एक प्रसिद्ध डकैत जिसने अंगुलियों (अंगुली) का एक हार (माला) पहना था। जिले का क्षेत्रफल 336917 Hec है। जिसमें कृषि सिंचित क्षेत्र 221432 Hec है। जिले के उत्तर में हिमालय की शिवालिक पर्वतमाला स्थित है जिसे तराई क्षेत्र कहा जाता है।
बलरामपुर 27.43 ° N 82.18 ° E पर स्थित है। इसकी औसत ऊंचाई 105 मीटर (344 फीट) है।
हेमू कालाणी

आरम्भिक जीवन

हेमू कालाणी सिन्ध के सख्खर (Sukkur) में २३ मार्च सन् १९२३ को जन्मे थे। उनके पिताजी का नाम पेसूमल कालाणी एवं उनकी माँ का नाम जेठी बाई था।

स्वतन्त्रता संग्राम

जब वे किशोर वयस्‍क अवस्‍था के थे तब उन्होंने अपने साथियों के साथ विदेशी वस्तुओं का बहिष्कार किया और लोगों से स्वदेशी वस्तुओं का उपयोग करने का आग्रह किया। सन् १९४२ में जब महात्मा गांधी ने भारत छोड़ो आन्दोलन चलाया तो हेमू इसमें कूद पड़े। १९४२ में उन्हें यह गुप्त जानकारी मिली कि अंग्रेजी सेना हथियारों से भरी रेलगाड़ी रोहड़ी शहर से होकर गुजरेगी. हेमू कालाणी अपने साथियों के साथ रेल पटरी को अस्त व्यस्त करने की योजना बनाई। वे यह सब कार्य अत्यंत गुप्त तरीके से कर रहे थे पर फिर भी वहां पर तैनात पुलिस कर्मियों की नजर उनपर पड़ी और उन्होंने हेमू कालाणी को गिरफ्तार कर लिया और उनके बाकी साथी फरार हो गए। हेमू कालाणी को कोर्ट ने फांसी की सजा सुनाई. उस समय के सिंध के गणमान्य लोगों ने एक पेटीशन दायर की और वायसराय से उनको फांसी की सजा ना देने की अपील की। वायसराय ने इस शर्त पर यह स्वीकार किया कि हेमू कालाणी अपने साथियों का नाम और पता बताये पर हेमू कालाणी ने यह शर्त अस्वीकार कर दी। २१ जनवरी १९४३ को उन्हें फांसी की सजा दी गई। जब फांसी से पहले उनसे आखरी इच्छा पूछी गई तो उन्होंने भारतवर्ष में फिर से जन्म लेने की इच्छा जाहिर की। इन्कलाब जिंदाबाद और भारत माता की जय की घोषणा के साथ उन्होंने फांसी को स्वीकार किया
१७९८ ईसा पूर्व

१७९८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७९८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
इंपाला

इंपाला (अंग्रेज़ी: impala) हिरन जैसे एक तरह की स्तनपायी है।
आशा गुप्त

एक हिन्दी साहित्यकार।
एमाइनोफाइलिन

एमाइनोफाइलिन एक कार्बनिक यौगिक है।
२७८६ ईसा पूर्व

२७८६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७८६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सेलुलॉइड

सेलुलॉइड (Celluloid) रासायनिक यौगिकों के एक वर्ग का व्यापारिक नाम है जो नाइट्रो सेलुलोजस और कपूर का मिश्रण है पर मिश्रण की तरह यह व्यवहार नहीं करता। यह एक रासायनिक यौगिक की तरह व्यवहार करता है। इसके अवयवों को भौतिक साधनों द्वारा पृथक करना सरल नहीं है। सेलुलाइड में कुछ रंजक (dyes) तथा अन्य चीजें भी मिलाई जातीं हैं। प्रायः माना जाता है कि सेलुलाइड प्रथम थर्मोप्लास्टिक था। सबसे पहले इसका निर्माण १८६२ में 'पार्केसाइन' (Parkesine) के रूप में किया गया था। उसके बाद १८६९ में 'जाइलोनाइट' (Xylonite) बनाया गया। १८७० में इसे ही 'सेलुलाइड' के नाम से पंजीकृत किया गया।
सेलुलाइड की विशेषता है कि इसे आसानी से मोल्ड किया जा सकता है और वांछित आकार दिया जा सकता है। यह पहला पदार्थ था जिसने हाथी दाँत (ivory) का स्थान लिया। यह अन्यन्त ज्वलनशील है और सरलता से अपघटित (decompose) हो जाता है। इस कारण अब इसका अधिक उपयोग नहीं किया जाता। आजकल इसका उपयोग तेबल टेनिस की गेंद आदि बनाने के काम आता है।

परिचय

सेलुलोज के नाइट्रेटीकरण से कई नाइट्रोसेलुलोस बनते हैं। कुछ उच्चतर होते हैं, कुछ निम्नतर। नाइट्रेटीकरण की विधि वही है जो गन कॉटन तैयार करने में प्रयुक्त होती है। इसके लिए सेलुलोस शुद्ध और उच्च कोटि का होना चाहिए। निम्नतर नाइट्रोसेलुलोस ही कपूर के साथ गरम करने से मिश्रित होकर सेलूलॉइड बनते हैं। इसके निर्माण में १० भाग नाइट्रोसेलुलोस के कपूर के ऐल्कोहली विलचन (४ से ५ भाग कपूर) के साथ और यदि आवश्यकता हो तो कुछ रंजक मिलाकर लोहे के बंद पात्र में प्राय: ९० डिग्री से. ताप पर गूँधते हैं, फिर उसे पट्ट पर रखकर सामान्य ताप पर सुखाते हैं।
सेलुलॉइड में कुछ अच्छे गुणों के कारण इसका उपयोग व्यापक रूप से होता है। इसमें लचीलापन, उच्च तन्यबल, चिमड़ापन, उच्च चमक, एकरूपता, सस्तापन, तेल और तनु अम्लों के प्रति प्रतिरोध आदि कुछ अच्छे गुण होते हैं। इसमें रंजक बड़ी सरलता से मिल जाता है। तप्त सेलुलॉइड की तरलता से साँचे में ढाल सकते हैं। ठंडा होने पर यह जमकर कठोर पारदर्शक पिंड बन जाता है। बहुत निम्न ताप पर यह भंगुर होता है और २०० डिग्री से. से ऊँचे ताप पर विघटित होना शुरू हो जाता है। सेलुलॉइड की सरलतापूर्वक आरी से चीर सकते हैं, बरमा से छेद सकते हैं, खराद पर खराद सकते हैं और उन पर पालिश कर सकते हैं। इसमें दोष यही है कि यह जल्दी आग पकड़ लेता है।
बाजारों में साधारणतया दो प्रकार के सेलुलॉइड मिलते हैं, एक कोमल किस्म का जिसमें ३० से ३२ प्रतिशत और दूसरा कठोर किस्म का जिसमें २३ प्रतिशत कपूर होता है। यह चादर, छड़, नली आदि के रूप में मिलता है। इसकी चादरें ०.००५ से ०.२५० इंच तक मोटाई की बनी होती हैं। सेलुलॉइड के सैकड़ों खिलौने, पिंगपौंग के गेंद, पियानो की कुंजियाँ, चश्मों के फ्रेम, दाँत के बुरुशष बाइसिकिल के फ्रेम और मूँठें, छूरी की मूँठें, बटन, फाउंटेन पेन, कंघी इत्यादि अनेक उपयोगी वस्तुएँ बनती हैं।
एस एन चक

शुरूआती जीवन

एस एन चक बहुत ही गरीब परिवार से ताल्लुक रखते हैं वे बचपन में बीड़ी के बंडल पर स्टिकर चिपकाकर अपनी पढाई का खर्च निकाला करते थे।  उनका उपनाम उनको चक समुदाय से मिला है जो कि हिन्दू खटीक जाति की ही एक उपजाति है।

राजनैतिक जीवन

सन 2014 में देश शक्ति पार्टी का गठन करके राजनीति में कदम रखा।

यह भी देखेंं

देश शक्ति पार्टी
झींगा

झींगा एक जलीय जन्तु है। इसका शरीर सिफैलोथोरैक्स एवं उदर में विभक्त होता है। सिर में एक जोड़ा संयुक्त आँख एवं दो जोड़े एन्टिनी होते हैं। इसमें पाँच जोड़े पैर एवं पाँच जोड़ं शाखांग होते हैं। श्वसन की क्रिया गिल्स द्वारा होती है। चिंराट (श्रिम्प्) और झींगा दोनों समान हैं। दोनो की शारीरिक बनावट में अन्तर है। इनमें कोलेस्ट्रोल बढ़ाने की क्षमता होती है। यह एक हलका समुद्री भोजन है। यह मुख्य भोजन है समुद्र में रहने वाले जंतुओं का। इसे बंगाली भाषा में चिंगडी माछ कहते है एवं उडिया भाषा में चिंगुडी माछो कहते है।
२१४१ ईसा पूर्व

२१४१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१४१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मारवर्मन् कुलशेखर पांड्य प्रथम

मारवर्मन् कुलशेखर पाण्ड्य प्रथम (तमिल : முதலாம் மாறவர்மன் குலசேகர பாண்டியன்) पाण्ड्य शासक था जिसने दक्षिण भारत के कुछ क्षेत्रों पर 1268 से 1308 CE तक शासन किया। उसकी मृत्यु के बाद पाण्ड्य राजवंश में आपस में ही युद्ध चिड़ गया (1308 - 1323 ई)।
इवान स्पीगल

निजी जीवन

इवान का जन्म कैलिफोर्निया में मेलिसा थॉमस और जॉन स्पीगल के घर हुआ था। इनके माता-पिता दोनों ही वकील हैं। इनकी शिक्षा स्टैनफोर्ड विश्वविद्यालय में हुई थी।
पापारात्सी

इतालवी शब्द

मूलरूप से यह एक इतालवी नाम है और सिर्फ एक फ़िल्म के कारण यह प्रसिद्ध हो गया। 1960 में प्रसिद्ध इतालवी निर्देशक कार फ़ेडरिको फ़्लेनी ने उस नौजवान फ़ोटोग्राफ़र के जीवन पर फ़िल्म बनाने का इरादा किया जिसने सब से पहले एक रेस्त्रां में शाह फ़ारूक़ की एक ऐसी फ़ोटो ली थी जिस में वह ग़ुस्से में आपे से बाहर दिखाई दे रहे थे और क्रोध की अवस्था में एक मेज़ उलटा रहे थे। फिल्म में इस पात्र का नाम कोरिओलानो पापारात्सो (Coriolano Paparazzo) है। निर्देशक फ़ेडरिको फ़्लेनी से एक बार पूछा गया कि उन्हें अपने पात्र के लिए यह नाम सूझा कैसे तो उन्होंने बताया कि एक अंग्रेज़ पर्यटक के पुराने सफ़रनामे में एक सराय की चर्चा है जिस के मालिक का नाम पापारात्सो (Paparazzo) था बस वही नाम मेरे दिमाग़ से चिपका हुआ था और फ़िल्म में फ़ोटोग्राफ़र के पात्र के लिए अभिनेता मारसीलो मास्त्रियानी का चयन किया गया तो उन्हें भी यह नाम बहुत पसंद आया।
लेकिन उस समय दोनों को इस बात का ज्ञान नहीं था कि उन्होंने अंग्रेज़ी भाषा (और अन्य भाषाओं) को एकदम नया शब्द दिया है।
थकाउन्द्रोवे प्रान्त

नामोच्चारण

फ़िजीयाई भाषा को रोमन लिपि में लिखा जाता है लेकिन इसमें "c" व्यंजन का उच्चारण अंग्रेज़ी की भांति "स" या "क" न होकर "थ" होता है और "d" का उच्चारण "न्द" किया जाता है।
विश्व स्वास्थ्य संगठन

विश्व स्वास्थ्य संगठन का ध्वज]] 
विश्व स्वास्थ्य संगठन'(WHO) विश्व के देशों के स्वास्थ्य संबंधी समस्याओं पर आपसी सहयोग एवं मानक विकसित करने की संस्था है। विश्व स्वास्थ्य संगठन के 193 सदस्य देश तथा दो संबद्ध सदस्य हैं। यह संयुक्त राष्ट्र संघ की एक अनुषांगिक इकाई है। इस संस्था की स्थापना 7 अप्रैल 1948 को की गयी थी। इसका उद्देश्य संसार के लोगो के स्वास्थ्य का स्तर ऊँचा करना है। डब्‍ल्‍यूएचओ का मुख्यालय स्विटजरलैंड के जेनेवा शहर में स्थित है। इथियोपिया के डॉक्टर टैड्रोस ऐडरेनॉम ग़ैबरेयेसस विश्व स्वास्थ्य संगठन (WHO) के नए महानिदेशक निर्वाचित हुए हैं।
वो डॉक्टर मार्गरेट चैन का स्थान लेंगे जो पाँच-पाँच साल के दो कार्यकाल यानी दस वर्षों तक काम करने के बाद इस पद से रिटायर हो रही हैं।
भारत भी विश्व स्वास्थ्‍य संगठन का एक सदस्य देश है और इसका भारतीय मुख्यालय भारत की राजधानी दिल्ली में स्थित है।

बाह्य कड़ि‍यां

विश्व स्‍वास्‍थ्‍य संगठन
भदोही

विवरण

यह कालीन निर्माण के लिये प्रसिद्ध है। भदोही क्षेत्र बुनकरों का घर है, जहाँ भोले-भाले परस से कितनी कलाकृतियाँ जन्म लेती हैं। बेलबूटेदार कलात्मक रंगों का इन्द्रधनुषी वैभव लिए हुए बेहद लुभावने गलीचे दुनियां के बाजारों में धाक जमाये हुए हैं। करोड़ों रुपये विदेशी मुद्रा अर्जित कराने तथा लाखों लोगों को रोजी रोटी मुहैया कराने वाले भदोही अंचल की अभिव्यक्ति कालीनों के माध्यम से होती है। आकर्षक कालीनों से ही भदोही को विश्व मानचित्र एवं हस्त कला के क्षेत्र में सर्वोच्च स्थान दिया है।

परिचय

भदोही नगर गंगा तट से २१ किलोमीटर उत्तर में स्थित है। भदोही कालीन औद्योगिक परिक्षेत्र में अनेकों बाजार तथा उपनगर हैं जिसमें गोपीगंज, खमरिया, घोसिया, ज्ञानपुर, सुरियावां,जंघई,औराई एवं नई बाजार आदि मुख्य उपनगर अपनी अलग पहचान बनाए हुए उद्योग के विकास में तत्पर हैं।
४०० साल पूर्व भदोही परगना में भरों का राज्य था, जिसके ड़ीह, कोट, खंडहर आज भी मौजूद हैं। भदोही नगर के अहमदगंज, कजियाता, पचभैया, जमुन्द मुहल्लों के मध्यम में स्थित बाड़ा, कोट मोहल्ले में ही भरों की राजधानी थी। भर जाति का राज्य इस क्षेत्र सहित आजमगढ़, बलिया, गाजीपुर, इलाहाबाद एवं जौनपुर आदि में भी था। गंगा तट पर बसे भदोही राज्य क्षेत्र में सबसे बड़ा राज्य क्षेत्र था। सुरियांवां, गोपीगंज, जंगीगंज, खमरिया, औराई, महाराजगंज, कपसेठी, चौरी, जंघई, बरौट आदि क्षेत्र भदोही राज्य में था। गंगा तट का यह भाग जंगलों की तरह था।
देश के महापराक्रमी हूणों के आक्रमण एवं अत्याचारों से शर्ति काँप उठी थी। देश को आक्रमण कारी हूणों से घिरा देख कर भारशैव (भर) शासकों ने हूणों के आक्रमण का सामना करने की पूर्ण जिम्मेदारी अपने हाथों में ली। प्रति तीन तीन मील पर प्रति रक्षात्मक गढ़ियों का निर्माण किया गया। भदोही क्षेत्र में प्रायः गाँव और कस्बों में आज भी उन गढ़ियों व तालाबों के ध्वंशावाशेष देखे जा सकते हैं। भदोही क्षेत्र की जनता के सहयोग से भार शैव (भर) राजाओं ने हूणों को आगे बढ़ने से रोक दिया तथा हूणों को क्षेत्र से पीछे हटना पडा। इसके बाद फिर हूणों ने भदोही क्षेत्र में आक्रमण करने का साह्स नहीं किया।
जब भर जाति के लोग वहां के नागरिकों पर अत्याचार करने लगे और क्षेत्र की जनता भरों से टक्कर लेने की रणनीति बनाया तो उसी समय राजस्थान के क्षत्रियों का एक काफिला काशी जा रहा था, यहाँ से होकर गुजरा। यहाँ की जनता ने उन क्षत्रियों से भरों के अत्याचार से मुक्ति दिलाने की प्रार्थना की, जिस पर वे राजी हो गए और क्षत्रियों व भरों के बीच जमकर युद्ध हुआ।
मुगल काल में भदोही क्षेत्र सुरियावां के राजा कुलहिया के राज्य में था, जिसमें भदोही ताल्लुका चौथार या कुलहिया राजा के टीला व भग्नावशेष आज भी बावन बिगहिया (जल तारा) के पास मौजूद है।
नोह

नोह राजस्थान के भरतपुर ज़िले से 6 किलोमीटर दूर भरतपुर-आगरा मार्ग पर स्थित है। आर.सी. अग्रवाल के निर्देशन में नोह में राज्य सरकार के पुरातत्त्व एवं संग्रहालय विभाग द्वारा उत्खनन करवाया गया। यहाँ से चित्रित धूसर मृद्भाण्ड संस्कृति के अवशेष मिले हैं। यहाँ से प्राप्त सामग्री में अलिखित ताँबे ढले सिक्के, मिट्टी की मूर्तियाँ, पत्थर व मिट्टी के मनके, ताँबे की चूड़ियाँ व वलय तथा चक्की व चूल्हे भी मिले हैं। यहाँ के मृद्भाण्ड काफ़ी चमकीले हैं तथा धातु की तरह खनकते हैं। इस संस्कृति के लोगों को लोहे का ज्ञान था। ताँबे की विभिन्न वस्तुएँ भी यहाँ से प्राप्त हुई हैं। यहाँ से मौर्यकालीन मृण्मूर्तियाँ प्राप्त हुई हैं। इस काल में यहाँ के निवासी पक्की ईंटों के बने मकानों में रहते थे। नोह से मौर्य युगीन भवनों एवं नगर व्यवस्था का पर्याप्त ज्ञान होता है। सफाई व्यवस्था के लिए मौर्यकालीन नगरों के सदृश चक्रकूपों के प्रमाण मिले हैं। यहाँ से लोहे के कृषि सम्बन्धी उपकरण भी प्राप्त हुए हैं। नोह का पंचम काल शुंग-कुषाण युग की कला का प्रतिनिधित्व करता है। इस काल की मृण्मूर्तियों में ख़ाली जगह नहीं रहने दी गयी है बल्कि फल-फूल उकेरकर भर दी गयी है। यहाँ से प्राप्त मूर्तियों से यहाँ के निवासियों के पहनावे का ज्ञान होता है। वे सामने दो गाँठों वाली पगड़ी एवं धोती पहनते थे और उनके पैरों के बीच धोती का तिकोना छोर ज़मीन को छूता था। यहाँ से शुंग युग की अनेक यक्ष-यक्षणियों की मूर्तियाँ प्राप्त हुई हैं। यहाँ से कुषाण नरेश हुविष्क एवं वासुदेव के सिक्के मिले हैं।
शेनन गेब्रियल

शेनन टेरी गेब्रियल (अंग्रेजी :Shannon Terry Gabriel) (जन्म ;२८ अप्रैल १९८८) एक वेस्टइंडीज क्रिकेट टीम के क्रिकेटर है। ये टीम के तेज़ गेंदबाज है। इन्होंने अपने टेस्ट कैरियर की शुरुआत मई २०१२ में इंग्लैंड क्रिकेट टीम के खिलाफ की  थी। जबकि एक दिवसीय अंतर्राष्ट्रीय क्रिकेट की शुरुआत २१ जून २०१६ को ऑस्ट्रेलिया क्रिकेट टीम के खिलाफ की थी।
२०१६ में भारत–विंडीज टेस्ट श्रृंखला इनको चयनित किया गया।
इंग्लैंड क्रिकेट टीम का स्कॉटलैंड दौरा

वनडे सीरीज

स्कॉटलैंड ने 1 सीरीज जीती हैं।
शर्लिन चोपड़ा

पूर्व जीवन

चोपड़ा का जन्म हैदराबाद, भारत में हुआ। उनकी माता सुसान चोपड़ा और पिता अमिताभ जॉर्ज चोपड़ा हैं। उन्होंने स्टैनले गर्ल्स हाई स्कूल और सेंट एन्न कॉलेज फ़ॉर वूमेन, सिकन्दराबाद से शिक्षा प्राप्त की।

करियर

चोपड़ा ने बॉलीवुड में कुछ छोटे अभिनयों के साथ अभिनय की शुरूआत की। वो टाईम पास, रेड स्वस्तिक और गेम जैसी फ़िल्मों में नजर आयीं। उनका तेलुगू फ़िल्मों में पदार्पण ए फ़िल्म बाय अरविन्द से हुआ। चोपड़ा ने बिग बॉस में भी भाग लिया है। वो प्रथम भारतीय महिला हैं जिन्होने प्लेबॉय पत्रिका के लिए नग्न मुद्रा दी, साथ ही 
शर्लिन ने प्लेब्वॉय फोटोशूट के संबंध में एक प्रेस कॉन्फ्रेंस भी किया, शर्लिन चोपड़ा रुपेश पॉल की एक विवादित फिल्म कामसूत्र में काम कर रही है। यह एक ३ डी फिल्म होगी। 
जिसके कारण विवाद भी हुए। उन्हें एमटीवी स्प्लिटविल्ला के छटे संस्करण की मेजबान के रूप में भी चुना गया।
जोधपुर जिला

भौगोलिक स्थिति

26॰-27॰37'उत्तरी अंक्षाश
72॰55'-73॰52'पूर्वी देशान्तर

इतिहास

जोधपुर का इतिहास १४५९ में राव जोधा  ने की थी वे राठौड़ कुल के राजपूत थे उनके पिता रणदेव की हत्या मेवाड़ में हो गई थी इसलिए उन्हें वो  इलाका छोड़ना पड़ा शुरू में मंडोर जोधा की राजधानी थी किंतु बाद में जोधपुर उनका केन्द्र बना जोधपुर का किला मेहरानगढ़ दुर्ग कहलाता है जो चिड़ीयानाथ की टूंक पहाड़ी पे बना है ये गुजरात से दिल्ली के व्यापर मार्ग पे बसा था अतः व्यापार से जोधा को बहुत लाभ होता था।
मालवा का पठार

मालवा का पठार विंध्य पहाड़ियों के आधार पर त्रिभुजाकार पठार है। यह एक लावा पठार है |इसके पूर्व में बुदेंलखंड और उत्तर पश्चिम में अरावली पहाड़ियाँ स्थित है। इसकी ढाल उत्तर पूर्व की ओर है। यहाँ की नदियाँ चंबल, काली सिंध, बेतवा, केन आदि है। इस पठार के दक्षिणी ओर दकन का पठार है, जो काफी कटा फटा है। उत्तर में नदियों के कछारी निक्षेप तथा यमुना के खादर क्षेत्र स्थित है। मालवा का पठार भौतिक बनावट के अनुसार उत्तर की आरे विंध्य उच्छृंग तथा दक्षिण की ओर की दकन लावा के पठार में विभाजित ह। विंध्य पहाड़ियों पर सागौन के वन हैं, सामान्य ऊँचे क्षेत्रों मे गाँव तथा नगर बसे हैं। इस पठार में 25 इंच तक वर्षा होती है, पर वर्षा अनिश्चित है। ज्वार, गेहूँ, चना तथा तिलहन के अतिरिक्त लावा की काली रेगर भूमि पर कपास पैदा होती है। इंदौर, ग्वालियर, सीहोर, भोपाल तथा उज्जैन यहाँ के प्रसिद्ध नगर हैं।
डेस्कटॉप प्रकाशन के सॉफ्टवेयरों की तुलना

यहाँ प्रमुख डेस्कटॉप प्रकाशन सॉफ्टवेयरों की परस्पर तुलना की गयी है-
दीपेन्द्र सिंह शेखावत

पूर्व जीवन

उनका जन्म २० जून १९५१ को जोधपुर में श्री भरत सिंह शेखावत के के घर में हुआ। वे ७ वीं, १० वीं और ११ वीं राजस्थान विधान सभा के सदस्य रह चुके हैं। वो ई॰ सन् १९९८-२००३ के दौरान अशोक गहलोत सरकार में स्वतंत्र प्रभार के मंत्री रह चुके हैं।
2-हेक्सानॉल

यह एक प्रकार का अल्कोहल है।
मुहम्मद के नाम और ख़िताब

मुहम्मद के नाम और शीर्षक: परम्परा (हदीस) के मुताबिक, इस्लाम में पैगम्बर मुहम्मद सल्लल्लाहु अलैहि वसल्लम के कम से कम 99 नाम है, जिन्हें "अस्मा अन- नबी " (अरबी: اسماء النبي , Asmāʾ an-Nabī) के रूप में जाना जाता हैं| 
A

इन्हें भी देखे:

मदीना  
फ़ातिमा 
हुसैन इब्न अली 
हसन इब्न अली
ज़रफ़शान शृंखला

ज़रफ़शान पर्वत शृंखला (रूसी: Зеравшанский хребет, ज़ेरवशान्स्की ख़्रेबेत​; अंग्रेज़ी: Zarafshan Range) मध्य एशिया में ताजिकिस्तान और उज़्बेकिस्तान की एक पर्वत शृंखला है जो पामीर-अलाय पर्वत मंडल का एक भाग है। यह ३७० किमी लम्बी शृंखला ज़रफ़शान नदी से दक्षिण में विस्तृत हैं और पूर्व-पश्चिम दिशा में ताजिकिस्तान के सुग़्द प्रान्त के दक्षिण हिस्से से गुज़रती है। ज़रफ़शान पर्वतों का सबसे ऊँचा पहाड़ ५,४८९ मीटर ऊँचा चिमतर्गा पर्वत (Чимтарга, Chimtarga) है। सुग़्द प्रान्त के पंजाकॅन्त शहर से आगे यह शृंखला उज़्बेकिस्तान में दाख़िल हो जाती है जहाँ इसके पहाड़ों की ऊँचाई १,५०० से २,००० मीटर तक कम होती जाती है। उज़्बेकिस्तान में ज़रफ़शान पर्वत समरक़न्द प्रान्त और सुरख़ानदरिया प्रान्त के बीच की प्रांतीय सरहद माने जाते हैं। यहाँ से आगे जाकर यह पहाड़ धीरे-धीरे समरक़न्द से दक्षिण-पश्चिम के रेगिस्तानी क्षेत्र में लुप्त हो जाते हैं।
ज्वलखण्डाश्मि पदार्थ

ज्वलखण्डाश्मि चट्टान या ज्वलखण्डाश्मि पदार्थ, पूर्ण अथवा मुख्य रूप से ज्वालामुखीय पदार्थों से निर्मित खण्डमय चट्टानें हैं। यह ज्वालामुखीय पदार्थ हवा या पानी की यांत्रिक क्रिया के द्वारा द्वारा एक स्थान से दूसरे स्थान पर पहुँच कर फिर से घनीभूत हो जाते हैं।
बशीराबाद

बशीराबाद रंगारेड्डी जिले का एक शहर है। यह हैदराबाद से १२० किलोमीटर दूरी पर है।
संवृत गियर

संवृत गियर सबसे प्रमुख गियर रूपरेखाओं में से एक है। इस तरह की गियर में गियर के दांत एक वृत्त की बाहरी तरफ लगे होते हैं। संवृत गियर को समझने के लिए हमें दो वृत्तों के बारे में सोचना होगा , जो आपस में छू नहीं रहे हैं। अब हम उन दोनों की स्पर्शरेखा बनाते हैं। इस तरह से हम दो स्पर्श रेखा पा सकेंगे।
अब हमें एक वृत्त को घुमाना है। कल्पना कीजिये की बायां गियर घड़ी की दिशा में घूम रहा है। इस तरह से हम एक स्पर्श रेखा को हटा सकेंगे। संवृत्त गियर इसी प्रकार से चलते हैं। एक गियर दुसरे गियर को धक्का देता है , तो वो धक्का हमेशा इसी स्पर्श रेखा की दिशा में होता है। ( आप चित्र में भी देख सकते हैं ) 
असली गियर में इन वृत्तों के ऊपर दांत लगे होते हैं , जिसके कारण वे एक दुसरे को छू पाते हैं और साथ में घूम पाते हैं।
अब हमें कुछ तकनीकी शब्द समझने पड़ेंगे :
स्वर वृत्त : हम अपने वृत्तों के केंद्रों को सीधी रेखा से जोड़ देंगे। हमें एक बिंदु ऐसी मिलेगी , जहाँ पर ये रेखा स्पर्शरेखा को काट रही है। इस बिंदु को स्वर बिंदु कहते हैं।
हम एक केंद्र पर प्रकार की नोक रखकर स्वर बिंदु तक की त्रिज्या का वृत्त बनाएंगे। जब हम दूसरे केंद्र के साथ ऐसा करेंगे, तो हमें दो स्वर वृत्त प्राप्त हो जायेंगे। इस स्वर वृत्त की सहायता से हम अपने गियर की कोणीय गति का अनुमान लगा लेंगे। चूंकि स्वर बिंदु पर दोनों वृत्तों की गति समान है ( वे आपस में फिसल नहीं रहे हैं )
ख की त्रिज्या * ख की कोणीय गति = क की त्रिज्या * क की कोणीय गति
ख की कोणीय गति / क की कोणीय गति=क की त्रिज्या / ख की त्रिज्या

दबाव कोण

स्पर्श रेखा और गियर केंद्रों को जोड़ने वाली रेखा की लंब एक रेखा के बीच जो कोण बनता है , उसे दबाव कोण कहते हैं। आम तौर पर २० डिग्री के दबाव कोण का इस्तेमाल किया जाता है।
विचारहीन

विचारहीन (Non compos mentis) विधि से सम्बन्धित शब्द/वाक्यांश है जिसका उपयोग मूलतः तेरहवीं शताब्दी में ब्रितानी कानून में हुआ था।
इन्डित्व

इन्डित्व भारत के पूर्व राष्ट्रपति के.आर. नारायणन द्वारा शुरू की गयी विचारधारा है जिसका कि हिन्दुत्व से सीधे रूप से टकराव है। 13 अगस्त 2002 को पत्रकारों से सम्बोधित करते हुए उन्होंने कहा कि गोधरा कांड के बाद गुजरात दंगों और संबंधित सांप्रदायिक मुद्दे उन्हें सबसे परेशान करते थे क्योंकि यह बड़ा बहुत ही अधिक रूप से प्रभावशाली और दूर तक के परिणाम रखते थे। `` यह राष्ट्र के भविष्य है, राष्ट्र की एकता को प्रभावित करता है और मैं इन सब तरह की घटनाओं से प्रभावित था। एक राष्ट्रपति के रूप में, मैंने अक्सर असहाय महसूस किया है, जब कई प्रतिनिधिमंडल मेरे पास आते हैं और उनके संकट बताते हैं, मैं उसके बारे में कुछ भी नहीं कर सकता था। गुजरात लाचारी का एक प्रमुख उदाहरण था।'

इन्डित्व का समर्थन / उसके हवाले

मानवाधिकार प्रलेखन, भारतीय सामाजिक संस्थान, लोदी रोड, नई दिल्ली के के सामु, वरिष्ठ तकनीकी अधिकारी, ने जो दस्तावेज़ 2002 अल्पसंख्यक संकलित किया, उसमें प्रमुखत: के.आर. नारायणन की इस विचारधारा का हवाला मिलता है जिसमें भारत में सद्भावना के की आवश्यकता पर प्रकाश डाला गया है।

इन्डित्व की आलोचना / हास्यास्पद विवरण

हालांकि राजनीतिक और शैक्षित रूप से कों "इन्डित्व" शब्द का उपयोग कम ही रहा है, पर हिंदुत्व के समर्थकों की आलोचना और सामाजिक नेटवर्किंग साइटों और ब्लॉगों पर शब्द मजाक उडाया गया है। ऐसा ही एक कार्यकर्ता विनोद शर्मा ने एक ब्लॉगलेख में लिखा है जिसका शीर्श्क "मोदी का इन्डित्व" रखा है और लिखा है कि "मोदी ने वास्तविक सांप्रदायिकता के जहर से भारत को बचाया जिसे धर्मनिरपेक्षता की आड़ में फैलाया जा रहा था। "
सूरज की चिट्ठी

कृष्ण शलभ द्वारा रचित प्रसिद्ध बाल साहित्य की पुस्तक।
मोंक स्ट्रीट

इतिहास और स्थान

तेहरवीं सदी तक मॉनमाउथ की सड़क योजना का एक भाग निर्धारित किया गया था। यह माना जाता है कि मोंक स्ट्रीट को इसका यह नाम इसे पास में स्थित प्रायरी से मिला है। मॉनमाउथ शहर के 1610 में जॉन स्पीड के द्वारा बनाए गए नक्शे पर मोंक स्ट्रीट व्हाइटक्रॉस स्ट्रीट के साथ अपने प्रतिच्छेदन से उत्तर दिशा की ओर फैलती हुई मोंक द्वार के लिए बढ़ती हुई दिखाई गई है। मोंक द्वार (गेट) शहर के गढ़ का एक घटक था। जबकि शहर के गढ़ के द्वार उसकी दीवारों से अधिक समय तक खड़े रहे थे मोंक द्वार 1710 में हटा दिया गया था। मसोनिक हॉल के प्रवेश द्वार पर घुमावदार दीवार मोंक द्वार के यहाँ होने का संकेत देती है। वर्तमान नक्शों पर मोंक स्ट्रीट व्हाइटक्रॉस स्ट्रीट से उत्तर की ओर बढ़ती हुई पश्चिम में प्रायरी स्ट्रीट के साथ प्रतिच्छेदन करती है और पूर्व में नई डिक्सटन सड़क (न्यू डिक्सटन रोड) के साथ कटती है। प्रायरी स्ट्रीट वास्तुकार जॉर्ज वॉन मेडोक्स द्वारा डिजाइन की गई थी और 1830 के दशक में इसका निर्माण पूरा हुआ था। इसका मुख्य उद्देश्य चर्च स्ट्रीट पर यतायात को संतुलित करना था, जो बाद में केवल पैदल चलने वाले यात्रीयों के लिए सीमित कर दी थी। मोंक स्ट्रीट प्रतिच्छेदन से परे उत्तर में बढ़ती है परन्तु कुछ नक्शों व लेखों में प्रतिच्छेदन के बाद के हिस्से को द परेड या नोर्थ परेड नामों से संदर्भित किया जाता है। इसके आलावा कुछ आधुनिक समय के नक्शों में व्हाइटक्रॉस स्ट्रीट का पूर्वी हिस्सा, जो मोंक स्ट्रीट के साथ प्रतिच्छेद से सेंट जेम्स स्क्वायर को घेरने वाले गोल चक्कर पर जा कर खत्म होता है, उसे भी सेंट जेम्स स्क्वायर के हिस्से के तौर पर ही संदर्भित किया जाता है, इस प्रकार व्हाइटक्रॉस स्ट्रीट पर स्थित कुछ इमारतों के दो पते है।
लिथियम कार्बोनेट

लिथियम कार्बोनेट एक अकार्बनिक यौगिक है।
खिरवार

खिरवार ( Khirwar, खिरवाल, खिनवाल या खिरवाली) भारतीय राज्यों उत्तर प्रदेश, मध्य प्रदेश एवं पंजाब में पायी जाने वाली जाट गोत्र है।
खिरवार जाति के लोग मुख्यतया पथौली (Patholi) में रहते हैं। नटरान्जलि थियेटर आर्ट्स आगरा (Natranjali Theatre Arts Agra)  की संस्थापिका कु अलका सिंह खिरवार (Alka Singh Khirwar), पथौली की ही निवासी हैं। अलका सिंह ने रंगमंच ‌‌‌‌के क्षेत्र में अपना जीवन समर्पित किया एवं कई राष्ट्रीय व अंतरराषट्रीय पुरस्कार प्राप्त किए।